Na festivalu USA Science & Engineering - znanost kroz zabavu
Cilj festivala - pobuditi u djeci jednako zanimanje za znanstvenike kakvo imaju za – holivudske i sportske zvijezde
Edukatori u Sjedinjenim Državama nastoje predmete poput znanosti, tehnologije, inženjeringa i matematike približiti učenicima i učiniti ih za njih privlačnijima. Organizatori festivala održanog u Washingtonu ovih dana (27. – 29. travnja) nadaju se da će praktični izlošci pomoći u ostvarenju tog cilja. Za djecu, sve je na festivalu bila zabava i igra. Ali špekule u takozvanom “Kaos aparatu” uče ih o fizici, gravitaciji i nekim drugim stvarima, kaže izlagač Tony Montuori. Od robotiziranih automobila do Marsovskih vozila... izlagači su prikazali sve, od ljudske revolucije do jednog drugačijeg načina prikazivanja toga kako tijelo funkcionira. Bilo je tu robota koje kontroliraju senzori na odjeći i robota koji se kontrolira preko iPada. kaže jedan mladi posjetitelj festivala. Anousheh Ansari, prva žena turist u svemiru, koja je putovala na Međunarodnu svemirsku postaju o svojem trošku, nada se da će inspirirati druge. Za NASA-inu iduću generaciju svemirske kapsule, Orion, interesa svakako ne manjka. Evo što kaže 14-godišnji Andrew Clancy: Bilo je na festivalu znanosti i inženjeringa i prilike letjeti – u simulatoru F-16 Fighting Falcona kao i prilike vidjeti bespilotne letjelice... i robote, robote, robote. Daria Jordan, sa Spellman Collegea, prikazala je robot koji je sama programirala. Djeca su također imala prilike hodati preko vode, vidjeti zrak, a i osjetiti zrak - u simulatoru uragana. Mogli su posjetiti zvjezdarnicu, a mogli su se i upoznati s povijesnim ličnostima poput Alberta Einsteina i njihovim opažanjima. “Najveća kriza u Americi nije ona budžetna. Budžet, to su samo brojke. To se može srediti. To što mladi gube zanimanje za znanost, to je najveća kriza.” Organizatori festivala kažu da je njegov cilj pobuditi u djeci jednako zanimanje za znanstvenike i inženjere kakvo imaju za – holivudske i sportske zvijezde.